รายการระหว่างกัน

บริษัท เซ็นทรัลพัฒนา จำกัด (มหาชน)
และบริษัทย่อยมีการทำรายการระหว่างกันกับกิจการและบุคคลที่อาจมีความขัดแย้ง
ดังที่ได้เปิดเผยไว้ในงบการเงินประจำปี 2550 ในส่วนของหมายเหตุประกอบงบการเงิน ข้อ 4
รายการส่วนใหญ่จะเป็นการทำรายการระหว่างบริษัทฯ
กับกิจการที่มีกลุ่มจิราธิวัฒน์เป็นผู้ถือหุ้นใหญ่เช่นเดียวกับบริษัทฯ โดยบริษัทฯ มีการถือหุ้นใหญ่โดย
กลุ่มจิราธิวัฒน์ (33%) และ บริษัท เซ็นทรัลโฮลดิ้ง จำกัด (27%) รวมเป็นสัดส่วน 60%
ซึ่งลักษณะรายการและความจำเป็นของการทำรายการระหว่างกันกับกิจการและบุคคลที่เกี่ยวข้อง
สามารถสรุปได้ ดังต่อไปนี้

1. รายได้จากกิจการและบุคคลที่เกี่ยวข้องกัน ประกอบด้วย
รายได้จากการให้เช่าพื้นที่และการให้บริการสาธารณูปโภคภายในศูนย์การค้า,
รายได้จากการให้เช่าที่ดิน, รายได้ค่าบริหารงาน และ รายได้อื่น ๆ จากค่าเบี้ยประกันภัย,
ค่าภาษีโรงเรือน, ค่าใช้จ่ายส่งเสริมการขาย, ค่าธรรมเนียมค้ำประกัน และค่าบริการต่าง ๆ
ที่เรียกเก็บจากกิจการและบุคคลที่เกี่ยวข้องกัน

ความจำเป็นและสมเหตุสมผลของรายการ

บริษัทฯ ประกอบธุรกิจหลักในการให้เช่าและให้บริการพื้นที่ค้าปลีกภายในศูนย์การค้า
อาคารสำนักงาน อาคารที่พักอาศัย ศูนย์อาหาร สวนน้ำและสวนพักผ่อน
ที่ตั้งอยู่ในบริเวณโครงการศูนย์การค้า
ตลอดจนเป็นผู้ให้บริการสาธารณูปโภคภายในศูนย์การค้าของบริษัทฯ
ในขณะเดียวกันบริษัทในกลุ่มเซ็นทรัลมีการประกอบธุรกิจ ห้างสรรพสินค้า, ซูเปอร์มาร์เก็ต,
ร้านค้าปลีกและร้านอาหารแบรนด์ชั้นนำต่าง ๆ
ซึ่งเป็นกิจการที่เกี่ยวเนื่องและส่งเสริมธุรกิจของบริษัทฯ ทำให้บริษัทฯ
มีรายได้จากรายการค้าที่เป็นไปตามปกติธุรกิจและเงื่อนไขการค้าทั่วไปจากกิจการในกลุ่มเซ็นทรัลซึ่งเป็นองค์กรที่มีศักยภาพในการเติบโตและมีฐานะทางการเงินที่มั่นคง
นอกจากนี้ ห้างสรรพสินค้า, ซูเปอร์มาร์เก็ต,
ร้านค้าปลีกและร้านอาหารแบรนด์ชั้นนำในศูนย์การค้าจะเป็นส่วนที่ดึงดูดให้ลูกค้าเข้ามาใช้บริการในศูนย์การค้ามากขึ้น
ซึ่งเป็นการเพิ่มผลตอบแทนให้กับบริษัทฯ และผู้ถือหุ้นโดยรวม โดยบริษัทฯ
มีนโยบายการกำหนดอัตราค่าเช่าและค่าบริการต่าง ๆ
เพื่อเรียกเก็บจากกิจการและบุคคลที่เกี่ยวข้องกัน ดังนี้

- อัตราค่าเช่า ค่าบริการ และค่าบริการสาธารณูปโภค จากการให้เช่าพื้นที่ในศูนย์การค้าที่บริษัทฯ
เรียกเก็บจากกิจการที่เกี่ยวข้องกันจะเป็นไปตามราคาตลาด
ซึ่งหากเทียบเคียงกับร้านค้าอื่นที่เช่าอยู่บริเวณติดกันหรือใกล้เคียงกัน และอยู่ใน
ชั้นเดียวกันจะมีอัตราค่าเช่าและค่าบริการใกล้เคียงกัน ทั้งนี้อัตราค่าเช่าจะขึ้นอยู่กับ ทำเล
ขนาดพื้นที่ รูปแบบการเช่า ระยะเวลาที่เช่า และประเภทของการเช่า
และเป็นไปตามหลักการของรายการค้าที่เป็นปกติธุรกิจ

-   รายได้อื่น ที่เกิดขึ้นจากการเรียกเก็บ ค่าเบี้ยประกันภัย, ค่าภาษีโรงเรือน,
    ค่าใช้จ่ายส่งเสริมการขาย, ค่าธรรมเนียม ค้ำประกัน และค่าบริการต่าง ๆ
    ที่เรียกเก็บจากลูกค้าที่เช่าพื้นที่ในศูนย์การค้านั้น บริษัทฯ มีนโยบายและหลักเกณฑ์ที่จะ
    เรียกเก็บค่าใช้จ่ายดังกล่าวเป็นมาตรฐานเดียวกันทั้งกับกิจการที่เกี่ยวข้องกันและลูกค้าทั่วไป
    โดยคิดจากต้นทุนที่เกิดขึ้นจริงในการดำเนินงานของบริษัทฯ และเป็นไปตามประเภท
    ลักษณะการเช่าพื้นที่ และหลักการของรายการค้าที่เป็นปกติธุรกิจ

-   รายได้จากการให้เช่าที่ดิน โครงการของบริษัทฯ
    บางโครงการมีการพัฒนาศูนย์การค้าขึ้นมาบนที่ดินแปลงเดียวกันกับโครงการของบริษัทในกลุ่มเซ็นทรัล
    โดยพิจารณาจากการส่งเสริมความได้เปรียบทางการตลาด และขนาดโครงการที่เหมาะสม
    ซึ่งการพัฒนาโครงการขึ้นมาบนที่ดินแปลงเดียวกันนั้น
    จะดำเนินการโดยให้บริษัทใดบริษัทหนึ่งเป็นผู้ซื้อหรือเช่าที่ดินทั้งแปลงจากเจ้าของที่ดิน
    และนำที่ดินให้อีกบริษัทหนึ่งเช่าหรือเช่าช่วงตามสัดส่วนพื้นที่ที่ต้องการในราคาทุนบวกดอกเบี้ยที่เกิดขึ้นจริง
    ซึ่งบริษัทฯ
    ได้ยึดถือและปฏิบัติตามหลักการนี้มาตั้งแต่ก่อนจดทะเบียนเข้าเป็นบริษัทจดทะเบียนในตลาดหลักทรัพย์
    แห่งประเทศไทย ซึ่งในขั้นตอนของการจดทะเบียนบริษัทฯ
    ได้ประเมินราคาสินทรัพย์ตามเกณฑ์ที่ตลาดหลักทรัพย์กำหนดแล้ว
    และรายได้ในการให้เช่าที่ดินทุกรายการจะได้รับการสอบทานและตรวจสอบจากผู้สอบบัญชีของบริษัทฯ
    เป็นประจำทุกปี

-   รายได้จากการให้เช่าพื้นที่ขนาดใหญ่ในโครงการศูนย์การค้า
    จะมีการตกลงในส่วนของค่าตอบแทนกันตั้งแต่ขั้นตอนการออกแบบโครงการ
    โดยอัตราค่าเช่าจะคำนวณจากต้นทุนค่าที่ดินและค่าก่อสร้างรวมด้วยดอกเบี้ยที่เกิดขึ้นจริงและค่าใช้จ่ายในการดำเนินงาน
    ซึ่งบริษัทฯ
    ได้ยึดถือและปฏิบัติตามหลักการนี้มาตั้งแต่ก่อนจดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
    ซึ่งในขั้นตอนของการจดทะเบียนบริษัทฯ
    ได้ประเมินราคาสินทรัพย์ตามเกณฑ์ที่ตลาดหลักทรัพย์กำหนดแล้ว
    และรายได้จากค่าตอบแทนการเช่าพื้นที่ใหญ่ในโครงการศูนย์การค้าทุกรายการจะได้รับการสอบทานและ
    ตรวจสอบจากผู้สอบบัญชีของบริษัทฯ เป็นประจำทุกปี

+----------------------------+--------+-------------------------------+
| กิจการและบุคคลที่เกี่ยวข้องกัน     | มูลค่ารา | ลักษณะรายการ                   |
|                            | ยการระ |                               |
|                            | หว่างกัน |                               |
|                            |        |                               |
|                            | (ล     |                               |
|                            | ้านบาท) |                               |
+----------------------------+--------+-------------------------------+
| 1.1 กลุ่มบริษัท เซ็นทรัล รีเทล    | 660    | - บริษัทฯ มีรายได้ค่าเช่า ค่าบริการ   |
| คอร์ปอเรชั่น จำกัด (CRC)       |        | ค่าบริการสาธารณูปโภค และรายได้อื่น  |
|                            |        | ๆ                             |
| (กลุ่มจิราธิวัฒน์เป็นผู้ถือหุ้นใหญ่)    |        | จากการให้เช                    |
|                            |        | ่าพื้นที่ในศูนย์การค้าแก่ธุรกิจในกลุ่มบริษัท |
|                            |        | เซ็นทรัล รีเทล คอร์ปอเรชั่น จำกัด    |
|                            |        | ซึ่งดำเนิน                       |
|                            |        | ธุรกิจค้าปลีกโดยประกอบไปด้วย       |
|                            |        | ห้างสรรพสินค้าเซ็นทรัล,            |
|                            |        | ห้างสรรพสินค้าโรบินสัน,            |
|                            |        | ห้างสรรพสินค้าเซน, ท็อปส์          |
|                            |        | ซูเปอร์มาร์เก็ต,ร้านเพาเวอร์บาย,    |
|                            |        | บีทูเอส, ซูเปอร์สปอร์ต, โฮมเวิร์ค,   |
|                            |        | ออฟฟิศ ดีโปท์ (franchise), มาร์ซ  |
|                            |        | แอนด์ สเปนเซอร์ (franchise),    |
|                            |        | วัตสัน(joint venture),          |
|                            |        | มูจิ(franchise) และ บิ๊กซี         |
|                            |        | ซูเปอร์เซ็นเตอร์ (joint venture)  |
|                            |        | ซึ่งเป็นรายการค้าที่เป็นปกติธุรกิจ      |
|                            |        |                               |
|                            |        | - บริษัทฯ                       |
|                            |        | มีรายได้จากการให้เช่าที่ดินแก่ บริษัท   |
|                            |        | บิ๊กซี ซูเปอร์เซ็นเตอร์ จำกัด (มหาชน) |
|                            |        | ซึ่งเป็นบริษัทในกลุ่ม CRC            |
|                            |        | โดยเป็นการเช่า                  |
|                            |        | ที่ดินบางส่วนของโครงการขอนแก่น     |
|                            |        | อัตราค่าเช่าที่ดินเป็นไปต            |
|                            |        | ามหลักการคำนวณค่าเช่าที่ดินของบริษัทฯ |
|                            |        | ดังกล่าวข้างต้น                   |
|                            |        |                               |
|                            |        | - บริษัทฯ มีรายได้ค่าบริหารงานจาก   |
|                            |        | บริษัท ห้างเซ็นทรัล ดีพาร์ทเม้นท์สโตร์  |
|                            |        | จำกัด (เจ้าของธุรกิจห้างสรรพสินค้า   |
|                            |        | เซ็นทรัล (CDS)                  |
|                            |        | ซึ่งเป็นบริษัทในกลุ่มของบริษัท เซ็นทรัล  |
|                            |        | รีเทล คอร์ปอเรชั่น จำกัด)          |
|                            |        | โดยเป็นการเรียกคืนค่าตอบแทนผู้บ     |
|                            |        | ริหารจากการมีผู้บริหารร่วมกันกับบริษัทฯ |
|                            |        | และมีการคิดค่าตอบแทนในอัตราเดียว   |
|                            |        | กับที่กิจการอื่นในธุรกิจเดียวกันเรียกเก็บ |
+----------------------------+--------+-------------------------------+
| 1.2 กลุ่มบริษัท                | 133    | บริษัทฯ มีรายได้ค่าเช่า ค่าบริการ     |
| เซ็นทรัลมาร์เก็ตติ้งกรุ๊ป จำกัด     |        | ค่าบริการสาธารณูปโภค และรายได้อื่น  |
| (CMG)                      |        | ๆ                             |
|                            |        | จากการให้เช่าพื้นที่ในศูนย์กา         |
| (กลุ่มจิราธิวัฒน์เป็นผู้ถือหุ้นใหญ่)    |        | รค้าตามปกติธุรกิจแก่กิจการในกลุ่มบริษัท |
|                            |        | เซ็นทรัลมาร์เก็ตติ้งกรุ๊ป จำกัด        |
|                            |        | ซึ่งดำเนินธุรกิจ นำเข้า, ผลิต,       |
|                            |        | จัดจำหน่าย                      |
|                            |        | และขายสินค้าอุปโภคและบริโภคทั้งที่เป็น |
|                            |        | International Brands และ      |
|                            |        | House Brands ประกอบด้วย        |
|                            |        |                               |
|                            |        | (1.2.1) สินค้าประเภทเสื้อผ้า       |
|                            |        | เครื่องประดับ เช่น Guess, Calvin  |
|                            |        | Klein, Lee, FCUK, G2000, U2,  |
|                            |        | Benetton, Casualist           |
|                            |        |                               |
|                            |        | (1.2.2) สินค้าประเภทเครื่องสำอาง  |
|                            |        | เช่น CLARINS,                  |
|                            |        | YVESSAINTLAURENT, Elizabeth   |
|                            |        | Arden, Laura Mercier, H2O+,   |
|                            |        | PAYOT                         |
|                            |        |                               |
|                            |        | (1.2.3) สินค้าประเภทนาฬิกา เช่น   |
|                            |        | Guess, Casio, Marc Ecko,      |
|                            |        | Nautica, Nike, Timberland     |
|                            |        |                               |
|                            |        | (1.2.4) กระเป๋าเดินทาง,         |
|                            |        | อุปกรณ์กีฬา และอื่น ๆ              |
+----------------------------+--------+-------------------------------+

รายละเอียดรายได้จากกิจการและบุคคลที่เกี่ยวข้องกัน

2. ค่าใช้จ่ายที่จ่ายให้กับกิจการและบุคคลที่เกี่ยวข้องกัน
ประกอบด้วยค่าใช้จ่ายในการเช่าพื้นที่ในศูนย์การค้า ค่าเช่าที่ดิน และค่าใช้จ่ายในการบริหารงาน
โดยในปี 2550 บริษัทฯ มีค่าใช้จ่ายที่จ่ายให้กับกิจการที่เกี่ยวข้องกันจำนวน 196 ล้านบาท

ความจำเป็นและสมเหตุสมผลของรายการ

- การเช่าที่ดินจากกิจการที่เกี่ยวข้องกัน โครงการของบริษัทฯ
บางโครงการมีการพัฒนาศูนย์การค้าขึ้นมาบนที่ดินแปลงเดียวกันกับโครงการของบริษัทในกลุ่มเซ็นทรัล
โดยพิจารณาจากการส่งเสริมความได้เปรียบทางการตลาด และขนาดโครงการที่เหมาะสม
ซึ่งการพัฒนาโครงการขึ้นมาบนที่ดินแปลงเดียวกันนั้นจะดำเนินการโดยให้บริษัทใดบริษัทหนึ่งเป็นผู้ซื้อหรือเช่า
ที่ดินทั้งแปลงจากเจ้าของที่ดิน
และนำที่ดินให้อีกบริษัทหนึ่งเช่าหรือเช่าช่วงตามสัดส่วนพื้นที่ที่ต้องการในราคาทุนบวก
ดอกเบี้ยที่เกิดขึ้นจริง ซึ่งบริษัทฯ
ได้ยึดถือและปฏิบัติตามหลักการนี้มาตั้งแต่ก่อนจดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
ซึ่งในขั้นตอนของการจดทะเบียนบริษัทฯ ได้ประเมินราคาสินทรัพย์ตามเกณฑ์ที่
ตลาดหลักทรัพย์กำหนดแล้ว
และการจ่ายค่าตอบแทนการเช่าที่ดินทุกรายการจะได้รับการสอบทานและตรวจสอบจาก
ผู้สอบบัญชีของบริษัทฯ เป็นประจำทุกปี

- การเช่าพื้นที่ในศูนย์การค้า ในบางโครงการที่บริษัทฯ
มีการร่วมลงทุนกับห้างสรรพสินค้าในกลุ่มเซ็นทรัล อาคารจะถูกแบ่งเป็น 2 ส่วนคือ
อาคารศูนย์การค้าและอาคารห้างสรรพสินค้า ซึ่งในบางกรณีบริษัทฯจะเข้าไปเช่าพื้นที่ขนาดใหญ่จาก
ส่วนอาคารห้างสรรพสินค้าเพื่อพัฒนาเป็นพื้นที่ขาย
โดยพิจารณาจากผลตอบแทนที่จะได้รับเป็นรายได้ค่าเช่าและค่าบริการ
เทียบกับต้นทุนค่าเช่าพื้นที่ที่บริษัทฯ ต้องจ่ายให้กับห้างสรรพสินค้าเป็นหลัก
ซึ่งจะมีการตกลงค่าตอบแทนในการให้เช่า พื้นที่ขนาดใหญ่ตั้งแต่ขั้นตอนการออกแบบโครงการ
โดยใช้หลักการเดียวกันกับกรณีที่บริษัทฯ ให้เช่าพื้นที่ขนาดใหญ่แก่ กิจการที่เกี่ยวข้องกัน ซึ่งบริษัทฯ
ได้ยึดถือและปฏิบัติตามหลักการนี้มาตั้งแต่ก่อนจดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
ซึ่งในขั้นตอนของการจดทะเบียนบริษัทฯ ได้ประเมินราคาสินทรัพย์ตามเกณฑ์ที่
ตลาดหลักทรัพย์กำหนดแล้ว
และค่าตอบแทนการเช่าพื้นที่ใหญ่ทุกรายการจะได้รับการสอบทานและตรวจสอบจาก
ผู้สอบบัญชีของบริษัทฯ เป็นประจำทุกปี

- การว่าจ้างกิจการที่เกี่ยวข้องกันเป็นที่ปรึกษาทางธุรกิจ โดยการว่าจ้างที่ปรึกษาทางธุรกิจนั้น
บริษัทฯ จะพิจารณาจากประสบการณ์ในการบริหารงานด้านการค้าปลีก
และความเข้าใจในลักษณะการประกอบธุรกิจและกลยุทธ์ของบริษัทฯ เป็นสำคัญ
โดยผลตอบแทนที่บริษัทฯ
จ่ายให้แก่ที่ปรึกษาทางธุรกิจซึ่งเป็นกิจการที่เกี่ยวข้องกันนั้นเป็นอัตราค่าใช้จ่ายที่เกิดขึ้นจริงของผู้ให้บริการจัดสรรตามความเหมาะสมในการให้บริการแก่ทุกธุรกิจในกลุ่มเซ็นทรัล

- การทำประกันภัยกับบริษัทที่เกี่ยวข้องกัน เป็นรายการที่เป็นปกติธุรกิจตามเงื่อนไขการค้าทั่วไป
ซึ่งการคัดเลือกบริษัท
นายหน้าประกันภัยจะเป็นไปตามระเบียบว่าด้วยการคัดเลือกบริษัทนายหน้าประกันภัยของบริษัทฯ
โดยจะมีการให้ข้อมูลที่เกี่ยวข้องและจำเป็นต่อการเสนอราคาแก่ทุกบริษัทอย่างครบถ้วนและเท่าเทียมกัน
จากนั้นคณะกรรมการคัดเลือกบริษัทนายหน้าประกันภัยจะทำการคัดเลือกนายหน้าประกันภัยจากผู้เข้าร่วมเสนอราคาที่มีมาตรฐานไม่น้อยกว่า
3 ราย โดยพิจารณาจากบริษัทที่เสนอให้ความคุ้มครองที่ดีที่สุดและเสนอค่าเบี้ยประกันภัยต่ำที่สุด
ซึ่งคณะกรรมการคัดเลือกจะต้องไม่มีกรรมการหรือผู้บริหารของบริษัทฯ
ที่มีส่วนได้เสียและเป็นบุคคลที่เกี่ยวข้องกันเข้าร่วมในการคัดเลือก
และการคัดเลือกจะต้องผ่านความเห็นชอบจากคณะกรรมการอิสระของบริษัทฯ อีกด้วย
การทำประกันภัยกับบริษัทนายหน้าประกันภัยที่เป็นกิจการที่เกี่ยวข้องกันดังกล่าวนั้นเป็นไปตามหลักเกณฑ์การคัดเลือกบริษัทนายหน้าประกันภัยของบริษัทฯ
และเป็นไปตามปกติธุรกิจ

ลักษณะรายการค่าใช้จ่ายที่จ่ายให้กับกิจการและบุคคลที่เกี่ยวข้องกัน

(2.1) บริษัทฯ เช่าที่ดินจาก บริษัท ห้างเซ็นทรัลดีพาร์ทเม้นท์สโตร์ จำกัด
เพื่อเป็นที่ตั้งศูนย์การค้าในโครงการเซ็นทรัลพลาซา รามอินทรา และเซ็นทรัลพลาซา ปิ่นเกล้า

(2.2) บริษัทฯ เช่าช่วงที่ดินจาก บริษัท เซ็นทรัลอินเตอร์พัฒนา จำกัด
เพื่อเป็นที่ตั้งศูนย์การค้าในโครงการเซ็นทรัลพลาซา ลาดพร้าว
(เจ้าของกรรมสิทธิ์ที่ดินคือการรถไฟแห่งประเทศไทย)

(2.3) บริษัทฯ เช่าช่วงที่ดินจาก บริษัท เซ็นทรัลพัทยา จำกัด
เพื่อเป็นที่ตั้งศูนย์การค้าในโครงการเซ็นทรัล เซ็นเตอร์ พัทยา
(เจ้าของกรรมสิทธิ์ที่ดินเป็นบุคคลธรรมดา)

(2.4) บริษัทฯ เช่าพื้นที่บางส่วนในอาคารของ บริษัท ห้างเซ็นทรัลดีพาร์ทเม้นท์สโตร์ จำกัด
ในโครงการ เซ็นทรัลพลาซา ลาดพร้าว, เซ็นทรัลพลาซา ปิ่นเกล้า และเซ็นทรัลพลาซา รัชดา -
พระราม 3 เพื่อนำพื้นที่มาพัฒนาเป็นพื้นที่ขายเพิ่มเติมจากส่วนที่บริษัทฯ
เป็นเจ้าของกรรมสิทธิ์หรือสิทธิการเช่าที่ดิน

  (2.5) บริษัทฯ ได้ว่าจ้างให้ บริษัท ห้างเซ็นทรัลดีพาทเมนท์สโตร์ จำกัด (HCDS)
  เป็นผู้บริหารและเป็นที่ปรึกษาในการ บริหารงาน ตลอดจนการกำหนดนโยบายต่างๆ
  รวมถึงการให้ข้อแนะนำที่เป็นประโยชน์ทางธุรกิจกับบริษัทฯ โดยมีอายุสัญญาตั้งแต่ 1 มกราคม
  2551 ถึงวันที่ 31 ธันวาคม 2552 โดยบริษัท ห้างเซ็นทรัลดีพาทเมนท์สโตร์ จำกัด
  มีผู้ถือหุ้นใหญ่เป็นบุคคลกลุ่มเดียวกันกับผู้ถือหุ้นใหญ่ของบริษัทฯ คือ กลุ่มจิราธิวัฒน์
  (บุคคลธรรมดาและนิติบุคคล) ซึ่งตามสัญญาดังกล่าวนี้ บริษัทฯ จะต้องชำระค่าบริการให้กับ บริษัท
  ห้างเซ็นทรัล ดีพาทเมนท์สโตร์ จำกัด ในอัตรา 0.75% ของรายได้ค่าเช่าและค่าบริการรวม
  แต่ละเดือน ทั้งนี้อัตราค่าบริการรายเดือนจะต้องไม่ต่ำกว่า 4,950,000 บาท และไม่สูงกว่า
  7,420,000 บาทต่อเดือน และกำหนดให้มีการปรับเพิ่มค่าบริการขั้นต่ำและขั้นสูงในอัตราร้อยละ
  5 ต่อปี ทั้งนี้
  รายการดังกล่าวได้ผ่านความเห็นชอบจากคณะกรรมการตรวจสอบและคณะกรรมการบริษัท
  โดยกรรมการที่มีส่วนได้เสียมิได้ร่วมพิจารณาอนุมัติรายการดังกล่าว บริษัทฯ
  ได้ทำการเปิดเผยรายละเอียดการทำรายงานดังกล่าวข้างต้นต่อตลาดหลักทรัพย์แห่งประเทศไทย
  เมื่อวันที่ 7 พฤศจิกายน 2550

  (2.6) ในปี 2550 บริษัทฯ ได้ทำประกันภัยศูนย์การค้าและอาคารสำนักงาน
  เพื่อคุ้มครองความเสี่ยงภัย อันมีสาเหตุมาจาก อุบัติเหตุ อุบัติภัย และภัยอื่นๆ
  และมีการใช้บริการบริษัทนายหน้าประกันภัยกับบริษัท ซี จี โบรกเกอร์ จำกัด
  ซึ่งเป็นผู้ประกอบธุรกิจนายหน้าประกันภัยที่มีผู้ถือหุ้นใหญ่เป็นบุคคลกลุ่มเดียวกันกับผู้ถือหุ้นใหญ่ของบริษัท
  คือ กลุ่มจิราธิวัฒน์ (บุคคลธรรมดาและนิติบุคคล)

  3. การกู้ยืมและการให้กู้ยืมกับกิจการและบุคคลที่เกี่ยวข้องกัน

นโยบายการกู้ยืมและการให้กู้ยืมกับกิจการและบุคคลที่เกี่ยวข้องกัน

รายการกู้ยืมและให้กู้ยืมทุกรายการจะต้องอยู่ภายใต้นโยบายการกู้ยืมและการให้กู้ยืมกับกิจการหรือบุคคลที่เกี่ยวข้องของบริษัทฯ
ดังรายละเอียดต่อไปนี้

  - กรณีการกู้ยืมและการให้กู้ยืมแก่บริษัทย่อย (ซึ่งบริษัทฯ ถือหุ้นร้อยละ 99.99)

บริษัทฯ มีนโยบายให้บริษัทย่อยกู้ยืมเงินจากบริษัทฯ ได้ ในกรณีที่มีความต้องการใช้เงิน
ในขณะเดียวกันบริษัทย่อยสามารถให้เงินกู้ยืมแก่บริษัทฯ ได้
หากบริษัทย่อยมีเงินสดคงเหลือเกินจากเงินทุนหมุนเวียนที่ใช้ในการดำเนินงานและบริษัทฯ
มีความต้องการใช้เงินกู้จากบริษัทย่อย โดยจะเปิดเป็นบัญชีเดินสะพัดระหว่างกัน
และจัดทำตั๋วสัญญาใช้เงินเป็นหลักฐานการกู้ยืมระหว่างกัน
โดยคิดอัตราดอกเบี้ยอ้างอิงกับอัตราดอกเบี้ยเงินฝากประจำของธนาคาร
โดยผู้อนุมัติรายการระหว่างกัน ได้แก่ ผู้อำนวยการฝ่ายการเงิน
รองกรรมการผู้จัดการใหญ่สายงานการเงินและบัญชี และกรรมการผู้จัดการใหญ่ ตามลำดับ

  - กรณีการกู้ยืมและการให้กู้ยืมแก่บริษัทร่วมค้า (ซึ่งบริษัทถือหุ้นตั้งแต่ร้อยละ 50 แต่น้อยกว่า
  ร้อยละ 99.99)

บริษัทฯ มีนโยบายให้บริษัทร่วมค้าหาแหล่งเงินกู้ของตัวเอง
เว้นแต่กรณีที่มีความจำเป็นเร่งด่วนในการใช้เงินบริษัทร่วมค้าจะกู้จากผู้ถือหุ้นตามสัดส่วนการถือหุ้น
โดยผ่านการอนุมัติรายการจากรองกรรมการผู้จัดการใหญ่สายงาน การเงินและบัญชี
กรรมการผู้จัดการใหญ่ และคณะกรรมการบริษัท ตามลำดับ และมีการจัดทำตั๋วสัญญาใช้เงินเป็น
หลักฐานในการกู้ยืมระหว่างกัน
โดยคิดอัตราดอกเบี้ยอ้างอิงกับอัตราดอกเบี้ยเงินให้กู้ยืมแก่ลูกค้าชั้นดีของธนาคาร

  - กรณีการกู้ยืมและการให้กู้ยืมแก่บริษัทร่วม (ซึ่งบริษัทถือหุ้นน้อยกว่าร้อยละ 50)
  หรือกิจการและบุคคลที่ เกี่ยวข้องกัน

ปัจจุบันบริษัทฯ ไม่มีนโยบายที่จะให้บริษัทร่วมซึ่งบริษัทฯ ถือหุ้นในสัดส่วนที่ต่ำกว่าร้อยละ 50
หรือกิจการและบุคคลที่เกี่ยวข้องกันกู้ยืมเงิน โดยภายใน 5 ปีที่ผ่านมาบริษัทฯ
ไม่มีการให้กู้ยืมเงินแก่บริษัทที่มีการถือหุ้นในสัดส่วนที่ต่ำกว่าร้อยละ 50
รวมถึงกิจการและบุคคลที่เกี่ยวข้องกัน ในขณะที่ตามระเบียบหากมีการให้บริษัทร่วมกู้ยืมเงิน
การอนุมัติทำ รายการจะต้องผ่านการอนุมัติจากคณะกรรมการบริษัท
และมีการจัดทำตั๋วสัญญาใช้เงินเป็นหลักฐานการกู้ยืมระหว่างกัน
โดยคิดอัตราดอกเบี้ยอ้างอิงกับอัตราดอกเบี้ยเงินให้กู้ยืมแก่ลูกค้าชั้นดีของธนาคาร

ลักษณะรายการกู้ยืมและให้กู้ยืมกับกิจการและบุคคลที่เกี่ยวข้องกัน

(3.1) เงินกู้ยืมจากบริษัทย่อยและกิจการที่เกี่ยวข้องกัน

ณ สิ้นปี 2550 บริษัทฯ มียอดเงินกู้ยืมจากบริษัทย่อยและบริษัทร่วมค้าเป็นจำนวน 3,927 ล้านบาท
ดังแสดงในงบการเงินเฉพาะบริษัท และมียอดเงินกู้ยืมจากบริษัทร่วมค้าเป็นจำนวน 3 ล้านบาท
ดังแสดงในงบการเงินรวม โดยรายการเงินกู้ยืมดังกล่าว เป็นเงินให้กู้ยืมประเภทไม่มีหลักประกัน
และมีกำหนดชำระคืนเมื่อทวงถาม คิดดอกเบี้ยในอัตราเงินฝากประจำของธนาคารประเภท 3 เดือน
(ดังรายละเอียดในหมายเหตุประกอบงบการเงิน ข้อ 4)

(3.2) เงินให้กู้ยืมแก่บริษัทย่อยและบริษัทร่วมค้า

ณ สิ้นปี 2550 บริษัทฯ มียอดเงินให้กู้ยืมแก่บริษัทย่อยและบริษัทร่วมค้าตามงบการเงินเฉพาะบริษัท
จำนวน 5,753 ล้านบาท เป็นการให้กู้ยืมแก่บริษัทย่อยและบริษัทร่วมค้า
โดยมีวัตถุประสงค์หลักเพื่อใช้ในการพัฒนาโครงการซึ่งเป็นปกติธุรกิจ
และมียอดเงินให้กู้ยืมแก่บริษัทร่วมค้าตามงบการเงินรวมจำนวน 12 ล้านบาท ซึ่งเป็นการให้กู้ยืมแก่
บริษัท เซ็นทรัลพัฒนา ชลบุรี จำกัด เป็นการให้กู้ยืมระยะสั้น ประเภทไม่มีหลักประกัน
และมีกำหนดชำระคืนเมื่อทวงถาม
โดยคิดอัตราดอกเบี้ยอ้างอิงกับอัตราดอกเบี้ยเงินให้กู้ยืมแก่ลูกค้าชั้นดีของธนาคาร
(ดังรายละเอียดในหมายเหตุประกอบ งบการเงินข้อ 4)

กรณีที่บริษัทฯ มีการให้กู้ยืมแก่ บริษัท สยาม รีเทล ดีเวลล็อปเม้นท์ จำกัด (บริษัทร่วมที่บริษัทฯ
ถือหุ้น 15%) จำนวน 162.7 ล้านบาท
เป็นการให้เงินกู้ยืมเพื่อใช้ในการพัฒนาโครงการตามสัดส่วนการถือหุ้น แต่เนื่องจากบริษัทร่วม
ดังกล่าวอยู่ในกระบวนการปรับโครงสร้างหนี้ตามแผนฟื้นฟู ซึ่งบริษัทฯ
มีโอกาสจะได้รับชำระหนี้บางส่วนในอนาคต
แต่ไม่สามารถกำหนดเวลาและประมาณการจำนวนเงินที่บริษัทฯ จะได้รับชำระหนี้ดังกล่าวได้
จึงมีการตั้งสำรองหนี้สูญเต็มจำนวน ซึ่งปัจจุบันไม่มีนโยบายให้เงินกู้แก่บริษัทร่วมเพิ่มเติมอีก

4. การค้ำประกันหนี้สินให้กับกิจการและบุคคลที่เกี่ยวข้องกัน

ความจำเป็นและความสมเหตุสมผลของรายการ

บริษัทฯ มีนโยบายค้ำประกันให้แก่บริษัทย่อย ตามสัดส่วนการถือหุ้นของบริษัทฯ
และไม่มีนโยบายวางหลักประกันเพื่อ ค้ำประกันหนี้สินใดๆ ให้กับบริษัทย่อย บริษัทฯ
จะค้ำประกันให้ในฐานะบริษัทแม่เท่านั้น และมีการเรียกเก็บค่าธรรมเนียม
การค้ำประกันจากบริษัทนั้นๆ

ณ วันที่ 31 ธันวาคม 2550 บริษัทฯ มีภาระการค้ำประกันแก่บุคคลที่เกี่ยวโยงกัน อยู่ 3 ประเภท
ดังต่อไปนี้

1.  ภาระค้ำประกันเงินกู้ให้กับบริษัทย่อย ตามภาระหนี้คงเหลือ ณ 31 ธันวาคม 2550 รวม
    3,817 ล้านบาท ประกอบด้วยภาระค้ำประกันต่อกองทุนรวมธุรกิจไทย 4
    และกองทุนรวมธุรกิจไทย 5 จำนวน 2,778 ล้านบาท และ 1,039 ล้านบาท ตามลำดับ

2.  ภาระค้ำประกันวงเงินเบิกเกินบัญชีให้กับบริษัทย่อย จำนวน 69 ล้านบาท (ณ 31 ธันวาคม
    2550 ไม่มีภาระหนี้วงเงินเบิกเกินบัญชี)

(4.3) ภาระค้ำประกันวงเงินอาวัลตั๋วสัญญาใช้เงินให้กับบริษัทย่อย จำนวน 712 ล้านบาท

(4.4) ภาระค้ำประกันวงเงินค้ำประกันสาธารณูปโภคของบริษัทย่อยกับธนาคารพาณิชย์ไทย รวม
134 ล้านบาท

ขั้นตอนการอนุมัติทำรายการที่เกี่ยวโยงกัน

การทำธุรกรรมกับกิจการหรือบุคคลที่เกี่ยวข้องกับบริษัทฯ นั้น
จะต้องผ่านขั้นตอนการอนุมัติตามระเบียบวิธีการปฏิบัติงานของบริษัทฯเช่นเดียวกับการทำธุรกรรมปกติ
โดยผ่านการพิจารณาจากผู้มีอำนาจตามสายงานที่รับผิดชอบและเกี่ยวข้องในเรื่องนั้น
โดยผู้รับผิดชอบและผู้ที่เกี่ยวข้องกับการทำรายการจะต้องทำหน้าที่พิจารณาว่าการทำรายการมีความสมเหตุสมผล
และเป็นไปตามปกติธุรกิจ โดยคำนึงถึงประโยชน์สูงสุดของบริษัทและผู้ถือหุ้น
เสมือนเป็นรายการที่กระทำกับบุคคลภายนอก และการทำธุรกรรมเป็นไปอย่างถูกต้องตามกฎหมาย
เพื่อให้การอนุมัติการทำธุรกรรมกับกิจการหรือบุคคลที่เกี่ยวข้องกับบริษัทฯเป็นไปด้วยความโปร่งใสและเป็นไปตามกฎ
ระเบียบ ข้อบังคับของตลาดหลักทรัพย์แห่งประเทศไทย บริษัทฯ
ได้มีการกำหนดขอบเขตอำนาจหน้าที่และวงเงินอนุมัติของผู้บริหารทุกฝ่ายและทุกระดับไว้อย่างชัดเจนและเป็นลายลักษณ์อักษร
และได้กำหนดแนวทางในการทำธุรกรรมกับกิจการหรือบุคคลที่เกี่ยวข้องกันโดยยึดมูลค่าของรายการเป็นหลัก
คือรายการที่มีมูลค่ามากกว่า 1 ล้านบาท
จะต้องได้รับการพิจารณาและให้ความเห็นชอบจากผู้อำนวยการฝ่ายการเงินก่อนเข้าทำรายการทุกครั้ง
และกรณีที่ผู้อำนวยการฝ่ายการเงินพิจารณาว่ารายการที่
เกี่ยวโยงกันนั้นจะต้องเปิดเผยต่อตลาดหลักทรัพย์แห่งประเทศไทย
และ/หรือขออนุมัติจากคณะกรรมการบริษัท และ/หรือขออนุมัติจากที่ประชุมผู้ถือหุ้น
ผู้รับผิดชอบจะต้องดำเนินการแจ้งการทำรายการต่อตลาดหลักทรัพย์แห่งประเทศไทย
และ/หรือขออนุมัติตามลำดับขั้นตอนต่อไปตามข้อกำหนดของตลาดหลักทรัพย์แห่งประเทศไทยอย่างครบถ้วนก่อนเข้าทำรายการ
ซึ่งขั้นตอนดังกล่าวทั้งหมดได้กำหนดอยู่ในระเบียบของบริษัทว่าด้วยเรื่อง
“ระเบียบว่าด้วยการทำธุรกรรมกับบริษัท/บุคคล ที่เกี่ยวโยงกัน”
และผู้ที่เกี่ยวข้องทุกฝ่ายต้องลงนามรับทราบและทำความเข้าใจซึ่งหากมีการละเลยหรือไม่ปฏิบัติตามข้อกำหนดจะถือเป็นการกระทำผิดระเบียบของบริษัท
ทั้งนี้ กรรมการและผู้บริหารจะต้องลงนามรับรองทุกๆ
สิ้นปีว่าในปีที่ผ่านมาไม่มีการทำรายการที่มีความขัดแย้งทางผลประโยชน์
หรือหากมีก็ได้ดำเนินการตามข้อกำหนดของตลาดหลักทรัพย์ฯ เรียบร้อยแล้ว
โดยการทำธุรกรรมกับกิจการหรือบุคคลที่เกี่ยวข้องกับบริษัทฯ
จะถูกตรวจสอบจากสำนักตรวจสอบภายในของบริษัทฯและผู้สอบบัญชี
เพื่อให้มั่นใจได้ว่าบริษัทได้ปฏิบัติตามกฎหมายและข้อบังคับที่เกี่ยวข้อง

นโยบายหรือแนวโน้มการทำรายการระหว่างกันในอนาคต

เนื่องจากการทำธุรกรรมกับกิจการหรือบุคคลที่เกี่ยวข้องกับบริษัทฯ
เป็นรายการค้าที่เกิดขึ้นตามปกติธุรกิจ ดังนั้น การทำ
ธุรกรรมกับกิจการหรือบุคคลที่เกี่ยวข้องกันจึงมีแนวโน้มที่จะเกิดขึ้นอีกอย่างต่อเนื่องในอนาคต
โดยนโยบายหรือแนวโน้มการทำรายการระหว่างกันนั้นยังคงยึดหลักการเช่นเดียวกับปีที่ผ่านมาคือ
ปฏิบัติตามเงื่อนไขการค้าทั่วไปและยึดถือประโยชน์ของบริษัทฯ และผู้ถือหุ้นเป็นสำคัญ บริษัทฯ
จึงได้วางนโยบายการทำรายการระหว่างกันกับกิจการและบุคคลที่เกี่ยวข้องกับบริษัทฯ
ไว้อย่างชัดเจน เพื่อความโปร่งใสในการประกอบธุรกิจ และเป็นแนวทางปฏิบัติให้กับผู้ที่เกี่ยวข้อง
ดังนี้

1. บริษัทฯ มีนโยบายดำเนินธุรกิจพัฒนา และบริหารอสังหาริมทรัพย์
โดยเน้นการพัฒนาศูนย์การค้าในบริเวณที่สามารถให้ผลตอบแทนการลงทุนกับบริษัทอย่างคุ้มค่า
โดยบริษัทฯ จะจัดหาที่ดินที่เหมาะสมเพื่อพัฒนาโครงการโดยการซื้อ/เช่า
หรือวิธีอื่นใดจากบุคคลภายนอกโดยตรง (ยกเว้นในกรณีที่มีเหตุจำเป็น)
เพื่อให้เกิดประโยชน์สูงสุดต่อบริษัท

2. การดำเนินธุรกิจร่วมกันระหว่างบริษัทฯ กับบริษัทในเครือ บริษัทร่วม และบริษัทที่เกี่ยวข้อง
(“บริษัทในกลุ่ม”)

1.  การคิดราคาค่าเช่าระยะสั้น ราคาค่าเช่าระยะยาว และรายได้อื่น ๆ จากกิจการซึ่งเป็นของ
    “บริษัทในกลุ่ม” ที่มาเช่าพื้นที่ในศูนย์การค้า ทางบริษัทฯ
    จะคิดราคาตามราคาตลาดที่คิดกับลูกค้าชั้นดี ทั้งนี้บริษัทฯ จะจัดให้มีผู้สอบบัญชีรับอนุญาตให้
    ความเห็นถึงรายการดังกล่าวในงบการเงินประจำงวดการบัญชีด้วย

2.2 หากมีการซื้อขายที่ดินจาก “บริษัทในกลุ่ม” จะใช้นโยบายดังนี้ คือ
การซื้อขายที่ดินจากบุคคลภายนอกโดยมี
วัตถุประสงค์เพื่อนำมาพัฒนาศูนย์การค้าร่วมกับธุรกิจของบริษัทในกลุ่ม เช่น โรงแรม
หรือห้างสรรพสินค้า จะทำโดยให้บริษัทใดบริษัทหนึ่งเป็นผู้ซื้อที่ดินจากบุคคลภายนอกทั้งแปลง
และเมื่อออกแบบพัฒนาโครงการแล้วเสร็จ บริษัทผู้ซื้อที่ดินจะขายที่ดินส่วนอื่น เช่น
ส่วนที่จะพัฒนาเป็นโรงแรมหรือห้างสรรพสินค้าให้กับอีกบริษัทในราคาทุนบวกดอกเบี้ยที่เกิดขึ้นจริง
ยกเว้นในบางกรณีที่อาจจะมีการปฎิบัติโดยวิธีอื่นเพื่อให้สอดคล้องกับกฎ ระเบียบ
ของสำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
และ/หรือ หน่วยงานอื่นใดที่เกี่ยวข้อง เพื่อความโปร่งใส และไม่ก่อให้เกิดความขัดแย้งทาง
ผลประโยชน์

3.  การร่วมลงทุนระหว่างบริษัทฯ
    และห้างสรรพสินค้าในกลุ่มหรือบริษัทที่เกี่ยวข้องอื่นที่มีการก่อสร้างร่วมกัน (2.3.1 และ
    2.3.2) หรือที่มีการเช่าพื้นที่ใหญ่กับบริษัท (2.3.3)

2.3.1 การก่อสร้างระหว่างอาคารศูนย์การค้า กับอาคารห้างสรรพสินค้า

  หลักการ

-   บริษัทฯ จะเป็นเจ้าของสิทธิที่ดินในส่วนของอาคารศูนย์การค้า
    และจะทำการก่อสร้างอาคารศูนย์การค้าบนที่ดินนั้น
    ส่วนห้างสรรพสินค้าก็เป็นเจ้าของกรรมสิทธิ์ที่ดินในส่วนของอาคารห้างสรรพสินค้า
    และจะทำการก่อสร้างห้างสรรพสินค้าบนที่ดินนั้นเช่นเดียวกัน

-   ค่าที่ดิน และค่าใช้จ่ายในการก่อสร้างอาคารศูนย์การค้า ทางบริษัทฯ จะเป็นผู้รับผิดชอบ
    ในขณะเดียวกันค่าที่ดินและค่าใช้จ่ายในการก่อสร้างห้างสรรพสินค้า
    ทางห้างสรรพสินค้าจะเป็นผู้รับผิดชอบ

  อย่างไรก็ตามบริษัทฯ ได้กำหนดแนวทางใหม่อีกรูปแบบหนึ่ง คือ ให้บริษัทฯ
  เป็นผู้รับผิดชอบค่าที่ดินและ ค่าใช้จ่ายในการก่อสร้างทั้งโครงการ
  โดยให้ห้างสรรพสินค้าเป็นผู้เช่าหลักแทนการแบ่งแยกที่ดินและการก่อสร้าง
  ซึ่งบริษัทฯได้ใช้นโยบายนี้สำหรับโครงการเซ็นทรัลพลาซา พระราม 2
  ทั้งนี้การกำหนดราคาเป็นไปตามหลักการข้อ (2.3.3)

2.3.2 พื้นที่ร่วม ได้แก่ อาคารที่จอดรถ และพื้นที่รอบนอกอาคารศูนย์การค้า

หลักการ

  โดยทั่วไปบริษัทฯ จะรับผิดชอบต้นทุนพื้นที่ร่วมทั้งหมด
  โดยถือเป็นบริการให้แก่ลูกค้าที่มาเช่าพื้นที่ในศูนย์การค้า สำหรับนโยบายระหว่างบริษัทฯ
  กับห้างสรรพสินค้าในกลุ่มเป็นดังนี้

-   บริษัทฯ จะเป็นเจ้าของกรรมสิทธิ์และรับผิดชอบค่าที่ดินพื้นที่ร่วม

-   ห้างสรรพสินค้าจะร่วมรับผิดชอบค่าก่อสร้างตามแนวทางตลาด(Market Practice)
    ซึ่งเคยถือปฏิบัติมาดังนี้

-   อาคารที่จอดรถ :
    ร่วมรับผิดชอบไม่น้อยกว่ากึ่งหนึ่งของค่าก่อสร้างในส่วนที่ห้างสรรพสินค้าจะต้องจัดให้มีขึ้นตามกฎหมาย

-   พื้นที่ร่วม : ร่วมรับผิดชอบตามสัดส่วนของพื้นที่ทั้งหมด (GROSS AREA)

-   การบำรุงรักษาจะดำเนินการโดยบริษัทฯ
    และเรียกเก็บค่าบริการจากห้างสรรพสินค้าตามต้นทุนที่เกิดขึ้นจริง

-   สำหรับอาคารที่จอดรถ :
    เรียกเก็บตามสัดส่วนของพื้นที่จอดรถที่ห้างสรรพสินค้าจำเป็นต้องมีตามกฎหมาย

-   พื้นที่ร่วม : เรียกเก็บตามสัดส่วนพื้นที่ทั้งหมด (GROSS AREA)

  ยกเว้นกรณีที่บริษัทฯ เป็นผู้รับผิดชอบค่าที่ดิน และค่าใช้จ่ายในการก่อสร้างทั้งโครงการ อันได้แก่
  โครงการ เซ็นทรัลพลาซา พระราม 2 บริษัทจะรับผิดชอบต้นทุนพื้นที่ร่วมทั้งหมด
  ซึ่งห้างสรรพสินค้าจะได้รับการปฎิบัติเสมือนลูกค้าที่มาเช่า พื้นที่ในศูนย์การค้า

  2.3.3 หากมีการเช่าพื้นที่ใหญ่ซึ่งมีการตกลงกันตั้งแต่ออกแบบแปลนโครงการ,
  การคิดราคาเช่าจะใช้ต้นทุนการก่อสร้างเป็นหลักโดยค่าเช่าจะคำนวณจากการรวมต้นทุนของ

-   ราคาต้นทุนของที่ดิน และค่าก่อสร้าง (รวมดอกเบี้ยในช่วงก่อสร้าง) เฉลี่ยของพื้นที่นั้น

-   ราคาทุนของงานระบบของพื้นที่นั้น

-   ต้นทุนจัดสรรของพื้นที่ร่วม

-   บวกค่าใช้จ่ายในการดำเนินงาน

    3.  การให้บริการหรือรับบริการ การซื้อหรือจำหน่ายทรัพย์สิน และธุรกรรมอื่น ๆ
        ที่เกิดขึ้นระหว่างบริษัทฯ
        กับกิจการหรือบุคคลที่เกี่ยวข้องกันจะมีการกำหนดอัตราค่าตอบแทนตามราคาตลาดหรือเทียบเคียงกับที่บริษัทฯ
        พึงจะได้รับหรือให้กับบุคคล ทั่วไป ทั้งนี้
        หากรายการดังกล่าวไม่สามารถอ้างอิงราคาตลาดหรือเงื่อนไขการค้าตามปกติธุรกิจได้
        บริษัทฯ
        จะปฏิบัติตามหลักเกณฑ์การดำเนินการเกี่ยวกับรายการที่เกี่ยวโยงกันตามข้อกำหนดของตลาดหลักทรัพย์แห่งประเทศไทย